A penes aueren sautat dera nau de beròis bancs en tèrra fèrma, comencèren treiguent dera concava nau a Ulisses damb era esplendida vana e era tela de lin, e lo botèren ena arena, autrejat encara ath saunei; e ara seguida, desembarcant es riqueses qu’es feacis l’auien autrejat en tornar ena sua pàtria, gràcies ara magnanima Minerva, les amolonèren totes ath pè der olivèr, un shinhau desseparades deth camin: non siguesse que bèth caminant s’apressèsse ada eres mentre dormie Ulisses e l’en panèsse bèra ua.